ക്ഷീരപഥത്തിനപ്പുറത്തെ ആദ്യ ഗ്രഹത്തെ കണ്ടെത്തി ശാസ്ത്രജ്ഞര് മെസിയര് 51 എന്ന നക്ഷത്ര സമൂഹത്തില് ഗ്രഹം സ്ഥിതിചെയ്യുന്നത് ഭൂമിയില് നിന്നും 28 മില്യണ് പ്രകാശവര്ഷം അകലെ ഇതിനു മുന്പ് കണ്ടെത്തിയ ഗ്രഹങ്ങളെല്ലാം തന്നെ ക്ഷീരപഥത്തിലുള്ളവ അനന്തതയുടെ അജ്ഞാത രഹസ്യങ്ങളിലേക്ക് ഒരുപടി കൂടി അടുക്കുമ്ബോള് ന്യൂയോര്ക്ക്: ചരിത്രത്തില് ഇതാദ്യമായി ക്ഷീരപഥത്തിനു പുറത്തുള്ള ഒരു ഗ്രഹത്തെ കണ്ടെത്തിയിരിക്കുകയാണ് ജ്യോതിശാസ്ത്രജ്ഞര്. വേള്പൂള് നക്ഷത്ര സമൂഹം എന്നുകൂടി അറിയപ്പെടുന്ന, മെസിയര് 51 നക്ഷത്ര സമൂഹത്തിലെ ഒരു ഗ്രഹത്തെയാണ് ഇപ്പോള് കണ്ടെത്തിയിരിക്കുന്നു എന്ന് അവകാശപ്പെടുന്നത്. നാസയുടെ ചന്ദ്ര എക്സ് റേ ഒബ്സര്വേറ്ററിയും യൂറോപ്യന് സ്പേസ് ഏജന്സിയുടെ എക്സ് എം എം ന്യുട്ടണ് ടെലസ്കോപ്പുമാണ് ഇത് കണ്ടെത്തി എന്ന് അവകാശപ്പെടുന്നത്. ഇതുവരെ ഏകദേശം 4,000 ത്തോളം അന്യനക്ഷത്ര ഗ്രഹങ്ങളെ കണ്ടെത്തിയിട്ടുണ്ടെങ്കിലും അവയെല്ലാം തന്നെ സൂര്യനെ ഉള്ക്കൊള്ളുന്ന ക്ഷീരപഥം അഥവാ മില്ക്കി വേ എന്ന നക്ഷത്ര സമൂഹത്തില് ഉള്പ്പെടുന്നവയാണ്. മാത്രമല്ല, അവയെല്ലാം തന്നെ ഭൂമിയില് നിന്നും പരമാവധി 3000 പ്രകാശവര്ഷങ്ങള് അകലെയുള്ളവ മാത്രമാണ്. ഇപ്പോള് കണ്ടെത്തിയിരിക്കുന്ന ഗ്രഹത്തെ കുറിച്ചുള്ള വിവരങ്ങള് സ്ഥിരീകരിക്കുകയാണെങ്കില്, ക്ഷീരപഥത്തിലുള്ള ഗ്രഹങ്ങളേക്കാളൊക്കെ ആയിരം ഇരട്ടി ദൂരത്തിലുള്ള ഒരു ഗ്രഹമാണിത്. എക്സ്റേ തരംഗദൈര്ഘ്യ സാങ്കേതിക വിദ്യ ഉപയോഗിച്ച് അന്യ നക്ഷത്ര സമൂഹങ്ങളിലെ ഗ്രഹങ്ങളേയും കണ്ടെത്താനാകും എന്നാണ് ഈ ഗവേഷണത്തിന് നേതൃത്വം നല്കിയ റൊസേന് ഡി സ്റ്റെഫാനോ പറയുന്നത്. പ്രപഞ്ചത്തിലെ മറ്റു ലോകങ്ങളിലേക്കുള്ള വാതിലുകള് കൂടി തുറന്നിടാനാണ് തങ്ങള് ശ്രമിക്കുന്നതെന്ന് ഹാര്വാര്ഡ് യൂണിവേഴ്സിറ്റി സെന്റര് ഫോര് അസ്ട്രോഫിസിക്സിലെ ശാസ്ത്രജ്ഞനായ അദ്ദേഹം കൂട്ടിച്ചേര്ത്തു. ഒരു നക്ഷത്രത്തിനു മുന്പിലൂടെ ഒരു ഗ്രഹം കടന്നുപോകുമ്ബോള്, നക്ഷത്രത്തില് നിന്നുള്ള പ്രകാശത്തിന്റെ ഒഴുക്ക് തടസ്സപ്പെടുന്നു. ഇത് ഒരു നിശ്ചിത വസ്തുവിന്റെ സാന്നിദ്ധ്യം സ്ഥിരീകരിക്കുന്നു. ട്രാന്സിറ്റ് എന്ന ഈ സങ്കേതം അടിസ്ഥാനമാക്കിയാണ് ഇപ്പോള് ഈ ഗ്രഹത്തെ കണ്ടെത്തിയിരിക്കുന്നത്. ഈ രീതി അനുസരിച്ച്, നക്ഷത്രത്തില് നിന്നുള്ള പ്രകാശത്തിന്റെ തടസ്സമല്ല, മറിച്ച് എക്സ്റേയില് ഉണ്ടാകുന്ന തടസ്സ അടിസ്ഥാനമാക്കിയാണ് ഇത് കണ്ടെത്തുന്നത്. എക്സ്റേ ബൈനറികളില് നിന്നാണ് എക്സ്റേ വരുന്നത്. ഇവയ്ക്ക് സാധാരണയായി ഒരു ന്യുട്രൊണ് നക്ഷത്രമോ അല്ലെങ്കില് ഒരു തമോഗര്ത്തമോ ഉണ്ടായിരിക്കും. ന്യുട്രോണ് നക്ഷത്രത്തിനോ തമോഗര്ത്തത്തിനോ അടുത്തുള്ള ഏതൊരു പദാര്ത്ഥവും അതിയായി ചൂടാവുകയും എക്സ് കിരണങ്ങള് വികിരണം ചെയ്യപ്പെടുകയും ചെയ്യും. ഇത്തരത്തിലുള്ള എക്സ്റേ ബൈനറികളായിരിക്കും ഗ്രഹങ്ങളെ അന്വേഷിച്ചു കണ്ടെത്താന് ഏറ്റവും അനുയോജ്യമായ സ്ഥലങ്ങള് എന്നും ശാസ്ത്രജ്ഞര് പറയുന്നു. ഈ ഗ്രഹം എം 51 യു എല് എസ്1 എന്ന നക്ഷത്ര സിസ്റ്റത്തിന്റെ ഭാഗമായിരിക്കാം എന്നാണ് കരുതുന്നത്. ഈ നക്ഷത്ര സിസ്റ്റത്തിന് ഒരു തമോഗര്ത്തമോ അല്ലെങ്കില് ഒരു ന്യുട്രോണ് നക്ഷത്രമോ ഉണ്ട്. അതോടൊപ്പം ഒരു കമ്ബാനിയന് സ്റ്റാറും ഇതിന്റെ പിണ്ഡം സൂര്യന്റേതിനേക്കാള് ഏകദേശം 20 ഇരട്ടിയോളം വരും എന്നും അവര് പറയുന്നു. നീരീക്ഷണത്തിനിടയില് എക്സ്റേ വികിരണങ്ങള് പൂജ്യത്തിലേക്ക് എത്തിയതിനാല്, ഈ ഗ്രഹത്തിന് ഏകദേശം ശനി ഗ്രഹത്തിന്റെവലിപ്പം ഉണ്ടാകാം എന്നാണ് കണക്കാക്കുന്നത്. ഈ ഗ്രഹത്തിന്റെ സാന്നിദ്ധ്യം അര്ത്ഥശങ്കയ്ക്കിടയില്ലാത്തവണ്ണം സ്ഥിരീകരിക്കാന് ഇനിയും ഏറെ വിവരങ്ങള് ലഭിക്കേണ്ടതുണ്ട്. അവയെല്ലാം ശേഖരിക്കുവാന് ഒരു പതിറ്റാണ്ടുകളോളം വേണ്ടിവരും. ഇപ്പോള് ലഭ്യമായ അറിവനുസരിച്ച് ഈ ഗ്രഹം തന്റെ ബൈനറി പാര്ട്നറെ കടന്നുപോകുന്നത് 70 വര്ഷത്തില് ഒരിക്കലാണ്. അതായത് അടുത്ത ട്രാന്സിറ്റ് കാണുവാന് അത്രയും കാലം കാത്തിരിക്കേണ്ടതായി വരുമെന്നര്ത്ഥം. Stories you may Like